description: В неделя ще е още по-топло

title: Декемврийска пролет днес

maintext:
Днес ще е предимно слънчево.
Ще продължи да духа до умерен вятър от запад-северозапад. Ще е сравнително топло с максимални температури между 12° и 17°.
Над планините ще е предимно слънчево. Ще духа силен северозападен вятър. Максимална температура на височина 1200 метра около 8°, на 2000 метра – около 3°.
През нощта над по-голямата част от страната ще е предимно ясно, а утре ще преобладава слънчево време. След обяд, временни увеличение на облачността ще има главно в южните райони. Ще духа слаб до умерен западен вятър. Минималните температури ще са между 0° и 5°, а максималните – между 13° и 18°.
В понеделник, с усилване на вятъра, от северозапад ще прониква студен въздух. Облачността ще се увеличи, вероятността за валежи е много малка. Във вторник в Западна България вятърът чувствително ще отслабне, в Централна и Източна ще се ориентира от север-североизток и ще бъде умерен. Понижението на температурите ще продължи. Ще преобладава облачно време, на места ще има и слаби превалявания от сняг. В сряда ще е студено, минималните температури ще достигат на места до минус 7° - минус 10°, а дневните - около и малко над 0°. Ще бъде почти тихо, след временно намаление на облачността, по-късно тя отново ще се увеличи. В четвъртък вятърът от северозапад отново ще се усили. Облачността ще е променлива. Температурите слабо ще се повишат.


description: Нека новата партия „Да, България” да си избере ръководство и после да говорим за обединения

title: Радан Кънев: ГЕРБ унижи десния избирател

maintext:
ГЕРБ унижи лидерите на Реформаторския блок и по този начин бяха унижени и десните избиратели. Това обяви лидерът на ДСБ Радан Кънев по повод приетия от РБ мандат и провалените преговори за съставяне на правителство с този мандат.
Христо Иванов прави партия "ДА България"
Тя ще се бори с корупцията
Той определи и като гавра с хората факта, че кабинетът „Борисов 2” подаде оставка и уточни, че малкият бизнес и администрацията винаги страдат от смяната на властта.
По думите на Кънев темата със служебното правителство и отказа на президента Росен Плевнелиев да назначи служебен кабинет не е интересна за хората.
На въпроса нарушил ли е президентът конституцията той отговори: „Пише ли срок в конституцията – не пише. Ядат ли се служебни правителства? Нямам личен коментар, не ме е вълнувала”.
Радан Кънев смята, че ДСБ със сигурност ще влезе в следващия парламент, без да влиза в обединения, независимо какво сочат социологическите проучвания. Той припомни, че социолозите прогнозираха победа за ГЕРБ на президентските избори у нас и на Хилари Клинтън в САЩ, но тези прогнози не се сбъднаха.
Относно новия проект на Христо Иванов „Да, България” той каза, че няма разлика в платформите на новата партия и на ДСБ. На въпроса за обединение между двете формации той отговори: „Убеден съм, че това е процес, който ще настъпи много скоро. „Да, България” събира хора, които никога не са били в политиката. Имам молба да се даде време на тези хора, да си изберат ръководство, да си приемат устава, а после да говорим за обединение”.
Кънев коментира и изключването на Петър Москов от ДСБ. „Не очаквайте да кажа за него лоша дума, нашите политически пътища се разделиха – заобиколиха туловище на Бойко Борисов от двете страни, а туловището е голямо”, каза лидерът на ДСБ.
Той уточни, че решение за изключването е на арбитража на партията, а причината е, че Москов е останал в РБ-2. Не може да бъдеш в две партии едновременно, допълни Кънев.

fasttext_language: bg


description: Служители на няколко регионални дирекции по горите, представители на природни паркове и Общинското предприятие „Туризъм публични прояви и атракции” на Шумен са присъствали на семинар-обучение на тема туризъм, завършил с вечеря

title: Скандален семинар на държавни служители в деня на траур (ВИДЕО)

maintext:
Служители на няколко регионални дирекции по горите, представители на природни паркове и Общинското предприятие „Туризъм публични прояви и атракции” на Шумен се събраха на скандален семинар в деня на национален траур за жертвите от Хитрино.
Екип на bTV успя да заснеме част от вечерята:
Директорът на общинското предприятие „Туризъм публични прояви и атракции” в Шумен Ваня Стоянова заяви пред bTV, че всъщност се е състоял семинар-обучение на тема туризъм.
По думите й купон и банкет не е имало, а само вечеря. Мероприятието е било планирано отдавна и нямало как да бъде отменено.
От bTV потърсихме коментар от Регионалната дирекция по горите – Шумен. Директорът на агенция инж. Емил Гелов обясни, че става въпрос за семинар, който е планиран още на 6 декември тази година.
По думите му официалната вечеря е започнала с минута мълчание в памет на жертвите в Хитрино и всички присъстващи са изпратили есемеси на номер 1466 в подкрепа на кампанията на БЧК.
Гелов коментира ,че е отдадено нужното внимание на трагедията, като музиката на вечерята е била по-скоро със спокоен ритъм. На редакционната поща получихме документ, чиято дата показва, че семинарът е оповестен именно на 6 декември.


description: Той е починал спокойно в дома си в Горинг, Оксфордшър

title: Навръх Коледа си отиде Джордж Майкъл (ОБНОВЕНА)

maintext:
Навръх Коледа внезапно почина британската попзвезда Джордж Майкъл. Причината за смъртта на 53-годишния певец е сърдечна недостатъчност. Джордж Майкъл е починал вчера привечер в дома си в градчето Горинг в Англия.
В съобщението на неговия пиар се казва: „С голяма тъга потвърждаваме, че нашият обичан син, брат и приятел Джордж си отиде спокойно у дома (...) Семейството моли личното му пространство да бъде зачитано в този труден и емоционален период. Няма да има повече коментари на този етап“.
В дома на звездата е била изпратена линейка в 13:42 ч. по Гринуич (15:42 ч. наше време), но екипът само е констатирал смъртта на певеца.
Според агента му не е боледувал, а полицията определи смъртта като "необяснима, но не подозрителна", предаде Би Би Си.
През зимата на 2001 г. имаше опасения, че може да загуби гласа си завинаги след тежка пневмония. Певецът обаче се възстанови и преди две години издаде поредния си успешен, но последен албум.
Почитателите му започнаха да се събират от сутринта пред къщата, за да отдадат почит.
Светът скърби за Джордж Майкъл (ГАЛЕРИЯ)
Фенове поднасят цветя пред дома му от рано сутринта
Джордж Майкъл успя да се превърне в легенда още приживе. Той е музикален идол на няколко поколения и музикант от най-висока класа.
По ирония на съдбата светът загуби Джордж Майкъл в деня, за който се пееше в един от първите му хитове.
Дебютът му на голямата сцена е в началото на 80-те, когато с най-добрия си приятел Андрю Риджли сформира дуета "Wham!".
През 1986 г. Джордж Майкъл започва солова кариера, за да се превърне в една от музикалните легенди на няколко поколения.
Роден на 25 юни 1963 г. в Лондон като Георгиос Кириакос Панайоту в семейство на кипърски грък-ресторантьор и на английска танцьорка, Джордж Майкъл започва музикалните си изяви, като свири във влаковете на лондонското метро.
Световната популярност за Майкъл идва с песента "Careless Whisper" през 84-та, а след разпадането на дуета "Wham!" той прекарва цялата 87-ма в композиране и записване на първия си соло албум "Faith".
След 7 самостоятелни албума, списание "Билборд" включи Джордж Майкъл в стоте най-популярни изпълнители на всички времена. Албумите му са продадени в над 100 милиона копия.
Наскоро беше съобщено, че работи по нов, заедно с продуцента и текстописец Ноти Бой (Naughty Boy).
Той има три награди „Брит“ и две „Грами“.
През май 2007 г. Джордж Майкъл гостува у нас и изнесе концерт в София.
През последните години звездата имаше проблеми със закона. През октомври 2006 г. той се призна за виновен за шофиране под въздействието на наркотици и му беше забранено да сяда зад волана. Две години по-късно беше хванат с наркотици, включително крек.
През септември 2010 г. той беше осъден на осем седмици затвор, след като през юли същата година се вряза с джипа си в магазин в Северен Лондон.
След години на спекулации, които отказваше да коментира, през 1998 г. певецът призна, че е хомосексуален, след като беше арестуван в обществена тоалетна в Бевърли хилс за непристойно поведение.
През последните години Джордж Майкъл се изолира от света и живееше като отшелник, а в световните медии все по-често се появяваха съобщения за здравословните му проблеми. Приятелите му споделят, че депресивните му състояния са се задълбочили след раздялата с дългогодишния му партньор Кени Гос.
През 2011 г. Майкъл отложи серия концерти, след като беше хоспитализиран заради пневмония. Оказа се, че се е наложила трахеотомия и е бил в безсъзнание през голяма част от престоя си в болница.
По-късно самият певец каза, че е бил на косъм от смъртта.
За близо 40-годишната си кариера Джордж Майкъл има общи записи с легенди като Арета Франклин, Рей Чарлс, Лучано Павароти, Уитни Хюстън и Елтън Джон.
Изпълнителят е планирал музикално завръщане през 2017 г. с нов албум, по който работел в последните седмици.
Негови колеги музиканти, актьори, политици, почитатели от цял свят изразиха съболезнованията си.
"Няма ли 2016-та да приключи": Социалните мрежи за смъртта на Джордж Майкъл
Поп легендата си отиде на 53-годишна възраст
След съобщаването на новината за смъртта на певеца Елтън Джон публикува в инстаграм профила си снимка с него и написа: „В дълбок шок съм. Изгубих обичан приятел – най-милата и щедра душа и брилянтен артист. Сърцето ми е със семейството и феновете му“.


title: РБ в крайна сметка взе мандата

maintext:
Представители на Реформаторския блок получиха от президента Росен Плевнелиев мандат за съставяне на правителство.
Това е последната възможност за формиране на кабинет в този парламент.
Днес никой от лидерите на партиите от дясното обединение на дойде на "Дондуков" 2, а папката с мандата беше взета от Румен Христов (СДС).
"Понякога 1% шанс е 100% шанс", отбеляза Плевнелиев.
След края на срещата в президентството Христов посочи пред журналисти, че дясното обединение очаква да води преговори с ръководството на ГЕРБ и специално с лидера му Бойко Борисов.
Според депутата от СДС, икономическата обстановка не показва нужда от нови избори, а 43-тото Народно събрание все още има ресурс.
"Автентичната десница не е получавала мандат от 19 г. Ние ще подходим изключително отговорно", подчерта той.
РБ са си дали седмица, за да се споразумеят с ГЕРБ за съвместно управление.
Лукарски: Най-добре правителството на РБ да е с премиер Бойко Борисов
Лидерът на СДС запита как е щяла да реагира държавата след Хитрино при служебен кабинет
По-рано днес в студиото на "Тази сутрин" лидерът на СДС Божидар Лукарски коментира, че най-добре за държавата би било премиерът на правителство с мандат от РБ да бъде сегашният министър-председател Бойко Борисов.


description: Хиляди цивилни се страхуват за живота си

title: Радост или смърт в Алепо

maintext:
Победата на сирийската армия над бунтовниците в Алепо изглежда сигурна, но в най-големия град на страната сигурност липсва.
Проправителствените медии в Сирия и Русия показват всенародна радост по улиците на освободения град, но картината в социалните мрежи е различна.
Макар 98% от Алепо да е в ръцете на правителствените сили, хиляди цивилни остават блокирани в последните няколко квартала, които опозицията контролира.
"Освободителите" на Алепо разстрелват жени и деца
Данните дойдоха от Съвета на ООН за правата на човека
Те са обект на непрестанни бомбардировки, а днес ООН обяви, че над 80 души са били избити в домовете си от войници и иракски паравоенни отряди. В „Туитър” жители на града пишат прощални съобщения, убедени, че ще ги застигне подобна съдба.
Сред тях е и Бана Алабед – 7-годишното момиченце, от чието име се съобщаваше какво става в разрушения град. „Обръщам се към света от Източно Алепо. Това е последният ми шанс да живея или да умра”, пише тя.
My name is Bana, I'm 7 years old. I am talking to the world now live from East #Aleppo. This is my last moment to either live or die. - Bana — Bana Alabed (@AlabedBana) 13 декември 2016 г.
Не само отчаяние, но и гняв се чете в съобщенията на цивилните в Алепо. Неформалната „Гражданска защита” – Белите каски, се възмущават как така хората не се евакуират.
We can't believe the world's most powerful countries can't get 100.000 civilians to safety that is 4 KM away! #SaveAleppo pic.twitter.com/RAvyRHJeO0 — The White Helmets (@SyriaCivilDef) 13 декември 2016 г.
Американският журналист Билал Абдул Карим емоционално се обърна към целия мюсюлмански свят: „Имахте възможността да бъдете героите, като помогнете на тези клети хора с вашите войници, които са само на 25 километра, но… вие се издънихте!”
Вижте повече във видеото:


description: Експертизата е назначена след жалба от Слави Трифонов

title: ВАС разпореди повторно преброяване на бюлетините за референдума

maintext:
Върховният административен съд (ВАС) разпореди повторно преброяване на бюлетините за референдума в 44 секции.
Това ще стане в рамките на метематико-статистическа експертиза, която днес съдът възложи на три вещи лица, съобщи „Правен свят”.
Експертизата беше назначена по жалба на инициативния комитет за провеждане на референдума, начело със Слави Трифонов, срещу решението на ЦИК за обявяване на резултатите.
Слави Трифонов намерил съмишленик в лицето на главния прокурор (СНИМКИ И ВИДЕО)
Шоуменът внесе папка със сигнали срещу ЦИК
Вещите лица имат срок от 10 дни, за да изпълнят задачите, които им възложи ВАС. Той обаче ще започне да тече едва след като Слави Трифонов внесе депозит от 12 000 лв. за изготвянето на експертизата.
Съдът задължи Централната избирателна комисия да осигури достъп в сградата си на експертите до всички изборни книжа, включително пликовете и бюлетините, от 44-те секции. Вещите лица пък са задължени да информират Слави Трифонов кога ще ходят в ЦИК, за да броят пликове и бюлетини, за да може той да присъства.
Инициативният комитет настоява решението на ЦИК, според което, за да бъде задължен парламентът да намали субсидията на партиите и да въведе мажоритарни парламентарни избори. На референдума имаше и въпрос дали гласуването да е задължително, но това вече е въведено.


description: Благородната инициатива идва от висшето транспортно училище Тодор Каблешков

title: Скоро ще започне изграждането на нов православен храм в София

maintext:
Скоро в София ще започне изграждането на нов православен храм. Благородната инициатива идва от Висшето транспортно училище „Тодор Каблешков”.
Училището е създадено с указ на цар Борис III през 1922 г. Тогава на територията му е имало стар параклис, който по-късно бил разрушен.
Сега вярващи християни искат да издигнат православен храм на това място. „Искахме той да носи името на съществуващия дотогава параклис, но поради липса на информация, не можахме да разберем как точно се е наричал”, поясни проф. д-р Даниела Тодорова.
Това вероятно ще бъде първият голям храм, наречен „Всички български светии”. На учредително събрание е избрано църковно настоятелство. Председател на бъдещия храм ще бъде отец Георги – енорийски свещеник при храм „Св. Троица”.
Архитектурният проект за храма е готов, а църковното настоятелство очаква строежът му да продължи около две години.
Всеки желаещ може да помогне със средства за изграждането на новия православен храм на:
IBAN: BG74RZBB91551007583621
BIK: RZBBBGSF Райфайзенбанк
ЕИК: 177 086 212
Повече информация можете да намерите на уебсайта на инициативата.


description: Някои от жителите на селото избраха да посрещнат Коледа вкъщи

title: Десетки доброволци помага за възстановяването на опустошеното Хитрино

maintext:
Десетки доброволци от съседни села пристигнаха в Хитрино, за да помагат на съседите си. Преди две седмици в селото се взриви част от влакова композиция – седем души загинаха, десетки бяха ранени, а много къщи – разрушени.
Животът се завръща в Хитрино... бавно
Засега в селото няма нито един работещ търговски обект, за хляб трябва да се пътува до съседните села, а хората известно време ще разчитат на водоноска
Част от хората от Хитрино са при роднини за празниците, но други предпочетоха да останат в селото. Те бяха допуснати преди дни до къщите си след евакуацията на селото, докато бъдат изтеглени авариралите цистерни.
Като цяло на никого в Хитрино не му е до празник. Спомените от трагедията, сполетяла селото, не избледняват, но все пак местните хора се опитват да гледат напред.
За празник не мислят и в съседната община Никола Козлево. Часове преди Бъдни вечер оттам пристигнаха десетки доброволци, които да помогнат за възстановяването на Хитрино.
Вижте една от разрушените къщи в Хитрино отвътре (ВИДЕО)
Наш зрител изпрати кадрите в рубриката „Аз, репортерът”
Възстановителните дейности в селото продължават с пълна сила.
Утре – на Коледа, Хитрино очаква посещения на високо ниво. Селото ще посетят Варненският и великопреславски митрополит Йоан, районният мюфтия Месут Мехмедо, ще дойде и премиерът в оставка Бойко Борисов


description: МЗ преведе пари на спешната помощ в Шумен, Разград, Търговище и Варна за изплащане на извънредния труд на екипите, участвали в спасяването

title: Местят във ВМА-София един от пострадалите при взрива в Хитрино

maintext:
Пациент на 28 г. от пострадалите при инцидента в Хитрино днес предстои да бъде транспортиран и преместен от Военноморска академия – Варна във ВМА – София с военния самолет „Спартан“. Състоянието на останалите пациенти е стабилно, съобщиха от МЗ.
Междувременно Министерство на здравеопазването преведе пари на ЦСМП-тата в Шумен, Разград, Търговище и Варна за изплащане на извънредния труд на екипите, участвали в спасяването на пострадалите от инцидента в с. Хитрино.


description: Сигнал за взривното устройство бе подаден до редакцията на местен вестник

title: Неизвестни заложиха бомба пред министерството на труда в Атина

maintext:
Гръцката полиция откри и детонира контролирано раница с взривно устройство, оставена пред входа на министерството на труда в центъра на столицата Атина, предаде Ройтерс.
По-рано сутринта неизвестно лице се обадило по телефона в редакцията на в. „Ефидерида тон синдактон“ и съобщило за експлозива, като казало, че бомбата ще избухне до 40 минути.
Безредици избухнаха в Атина по време на протест (СНИМКИ И ВИДЕО)
Демонстрацията беше в памет на убито от полицията момче през 2008 г.
Все още никой не е поел отговорност за случая.
Гръцките антитерористи предполагат, че зад опита за бомбен атентат стоят терористичните групировки „Революционна борба“, „Група на народни бойци“ или „Революционна самоотбрана“, съобщава изданието „Имерисия“.
Организацията „Революционна самоотбрана“ бе тази, която пое отговорност за хвърлената граната по френското посолство на 10 ноември. Тя се е взривила точно до входа на сградата, а разпръсналите се шрапнели раниха един полицай.
Властите обаче не изключват и никой да не поеме отговорност, тъй като опитът бе неуспешен.


description: За него са гласували над една трета от 10 000-те души, участвали в допитването

title: Изборен термин с 52 букви стана дума на годината в Австрия

maintext:
Дългата битка за президентския пост в Австрия беше изпитание не само за гласоподавателите, но и предизвикателство за езиковедите. Именно сагата около изборите даде живот на избраната дума на годината в Австрия.
Терминът „Bundespraesidentenstichwahlwiederholungsverschiebung“ или в превод „промяната на повтарянето на президентския балотаж“ беше избран за дума на годината в класацията на Университета в Грац и Австрийската телеграфна агенция.
За нея са гласували над една трета от 10 000-те души, участвали в допитването.
Значението и дължината на състоящата се от 52 букви дума на немски „са символ и ироничен коментар за тазгодишните политически събития“, съобщиха от журито.
Терминът също така отразява уникалната способност на езика „да добавя съществителни по желание и да създава нови думи с неограничена дължина“.
Гласуването за президент в Австрия премина през много перипетии, включително и забавяне от 350 дни, преди на 4 декември независимият кандидат Александър ван дер Белен да бъде предпочетен за държавен глава пред крайнодесния Норберт Хофер.
Първият балотаж през май беше анулиран заради процедурни нарушения. През октомври гласуването пък трябваше да се отложи за декември заради технически неизправности на пликовете за гласуване по пощата.


description: Депутатът посочи, че ГЕРБ дължи на реформаторите един принципен разговор

title: Цвета Караянчева: Засега няма вероятност да подкрепим РБ

maintext:
Засега няма вероятност да бъде съставено правителство от Реформаторския блок с подкрепата на ГЕРБ, заяви пред „Фокус” депутатът от ГЕРБ Цвета Караянчева.
„Като политическа сила, която е била в коалиционни отношения с Реформаторския блок, и две години сме управлявали заедно, ние най-малкото дължим един принципен разговор в тази посока”, каза Караянчева.
Тя отбеляза, че последната дума ще е на Изпълнителната комисия на ГЕРБ. „Засега оставаме на позицията, която сме заявили през последните дни - няма вероятност да се състави правителство, но все пак нека да се състоят разговорите и тогава пак ще коментираме“, каза зам. -председателят на ПГ на ГЕРБ.
Орхан Исмаилов: СДС явно имат "нюх", че правителството е възможно
Лидерът на НПСД и Валери Симеонов са "в съдебна фаза"
На въпрос дали е изчерпана работата на 43-oто Народно събрание, Цвета Караянчева заяви, че има риск парламентът да се окаже в невъзможност да продължи да работи.


description: Друг пиян водач блъсна пешеходец на спирка

title: Шофьор с 1,82 промила алкохол удари 2 коли в насрещното на пътя Русе

maintext:
Шофьор с 1,82 промила алкохол предизвика катастрофа на пътя Русе – Бяла.
Водачът е ударил последователно две коли в насрещното. За щастие, щетите са само материални.
Отново пиян шофьор блъсна 26-годишен пешеходец на метри от автобусна спирка в Русе.
40-годишният мъж е карал по обед с 1,99 промила алкохол.
Пострадалият е в кома.
Съмнения за алкохол има и за още една катастрофа, която се разследва от полицията.
При нея водачът е помел пътен знак и се е качил с колата си на улична ограда.


description: 34 000 човека подкрепиха инициативата в рамките на половин година

title: Подписката за излизане от Финландия от ЕС не стигна до парламента

maintext:
Петиция за произвеждане на референдум по въпроса дали Финландия да напусне Европейския съюз не можа да събере достатъчно подписи до крайния срок днес, за да бъде внесена като предложение в парламента, предаде "Ройтерс".
Петицията беше пусната през юни от младежката организация на участващата в управлението евроскептична партия "Финландците" след референдума, на който Великобритания гласува за напускане на ЕС.
Предложението събра по-малко от 34 000 подписа за шест месеца. Необходимият брой беше 50 000.
Социологическо проучване, проведено след гласуването във Великобритания, показа, че 69 процента от финландците са против референдум за членството в ЕС, а 68 процента подкрепят оставането на своята страна в общността. Данните предполагаха, че гласуването във Великобритания и последвалата политическа бъркотия са засилили проевропейските нагласи във Финландия.
Предишно допитване през март сочеше, че 43 процента от финландските граждани искат референдум, а 56 процента подкрепят членството в ЕС.
Младежката организация на "Финландците" изрази съжаление, че петицията не е успяла да събере необходимите подписи, но каза, че следващата й цел е да превърне въпроса за референдума за членството в ЕС в главно искане на партията на парламентарните избори през 2019 г.


description: Инцидентът на 10 декември взе седем жертви

title: Ден на национален траур в памет на жертвите на трагедията в Хитрино

maintext:
Ден на национален траур е днес в памет на жертвите на трагедията в Хитрино. Инцидентът в събота сутринта – 10 декември, взе 7 жертви, а 29 души бяха ранените. В памет на загиналите националните флагове на всички държавни институции ще бъдат свалени наполовина.
В Хитрино остава в сила обявеното вчера бедствено положение. То ще бъде в сила до приключването на операцията по обезвреждане на цистерните. Тя продължава и днес.
Премиерът Бойко Борисов обясни, че това може да продължи близо 10 дни. Очаква се от Румъния да пристигнат 2 специализирани крана, с които цистерните да бъдат преместени.
На извънредно заседание днес правителството в оставка ще разгледа мерки за справяне с последиците от инцидента. В болницата във Варна, където са настанени най-тежко пострадалите при инцидента, здравният министър в оставка Петър Москов ще даде брифинг за състоянието им.
Продължава дарителската акция на Българския червен кръст, подкрепена от bTV. Може да помогнете на пострадалите в Хитрино с есемес на кратък номер 14 66. И на сметка:
BAN: BG64UNCR76301078660913
BIC: UNCRBGSF
БАНКА „УНИКРЕДИТ БУЛБАНК”


description: Общественият транспорт няма да се движи, от понеделника са блокирани пристанищата

title: 24-часова стачка парализира Гърция

maintext:
Гърция е парализирана от 24-часова обща стачка. Тя е организирана от двата най-големи синдиката в страната като протест срещу мерките за икономии.
Стачката засегна обществения транспорт, влаковете и фериботите са спрени; държавните училища са затворени, а болниците обслужват само спешни случаи.
Протестът е насочен срещу планираната от правителството реформа на трудовото законодателство и данъчната политика.
Бюджетът за следващата година, който ще бъде гласуван в края на седмицата, предвижда увеличаването на някои данъци и ново намаляване на заплатите и пенсиите.
Протестиращите са недоволни и от плановете за приватизация на пристанища.
От понеделник са блокирани всички пристанища в Гърция. Товарните кораби също не се движат. Фериботните връзки с островите и чужбина са прекъснати.


title: Терористът от Берлин е пътувал през Лион

maintext:
Нападателят от Берлин, който уби 12 души в германската столица на 19 декември, е пътувал през френския град Лион. Това са показали записи от видеонаблюдението, съобщи източник, запознат с разследването, предаде Франс прес.
Тунизиецът Амри е бил засечен от камерите на гарата "Пар Дийо" в Лион. Според анонимен източник той е бил с шапка и е носил раница.
Атентаторът от Берлин е минал и през Франция
Бягство през най-малко две или три страни е симптом на тоталния крах в областта на сигурността в Шенгенското пространство, коментира лидерката на френския Национален фронт Марин льо Пен
В момента се обработват видеозаписи от гарата в град Шамбери. В раницата на застреляния от полицията в Италия Амри е намерен жп билет за влака Шамбери-Милано.
На 19 декември Анис Амри прегази с камион 12 души на коледния базар в Берлин и рани 48. Впоследствие той бе ликвидиран от полицията в Милано. Отговорност за атентата пое "Ислямска държава".


description: Те са изгубени от вчера

title: Гранична полиция издирва рибари в Черно море

maintext:
Гранична полиция издирва загубени рибари в Черно море. Сигналът е постъпил на 112 в 19:30 ч. Двамата рибари не отговарят на телефоните си от 15 ч. в понеделник, съобщиха техни колеги.
В търсенето се е включил и екипаж на хеликоптер „Пантер“ от състава на Военноморските сили. Машината е излетяла в 10:17 часа днес.
В търсенето участват още служители на Държавна агенция „Морска администрация“, ГД „Гранична полиция“, доброволци.


description: Вижте видеото, изпратено ни от зрител

title: Шофьор на джип скандализира софиянци

maintext:
Пореден случай на нагло поведение на пътя.
Наш зрител ни изпрати видео, заснето до Орлов мост в столицата.
На него се вижда как водач на автомобил с пловдивска регистрация решава да изпревари колона от коли, чакащи на светофар, заобикаляйки ги през зелените площи.
Още по-скандалното е, че преминава на червено, а в този момент по тротоара се движат пешеходци.
На мястото явно има концентрация на нарушители на закона, защото днес потребител на „Аз, репортерът“ ни изпрати и тази снимка на паркиране върху тротоара:
Очакваме и вашите сигнали, снимки и видеа в платформата „Аз, репортерът“.


description: Видеоклип, в който се твърди това се появи миналата седмица в социалните мрежи

title: Не е потвърдено, че ИД е екзекутирала двама турски войници

maintext:
Турските власти нямат потвърдена информация относно видео на „Ислямска държава”, на което се твърди, че е заснето убийството на двама отвлечени турски войници.
Видеоклипът беше разпространен в края на миналата седмица от терористичната групировка. На него се вижда как двама турски войници се изгарят живи.
След като видеото се появи, в Турция за няколко часа бяха блокирани социалните мрежи.
„Няма информация от турските въоръжени сили или министерството на националната отбрана за видеозаписа”, заяви турският вицепремиер Нуман Куртулмуш.
Той отправи и предупреждение към журналисти и потребителите на социалните мрежи да не споделят видеозаписа, тъй като той служи за терористични цели.


description: Няма пострадали при инцидента

title: Неизвестен нападател стреля край входа на американското посолство в Турция

maintext:
Неизвестен нападател откри огън край входа на американското посолство в Турция.
Мъжът, въоръжен с пистолет, е бил задържан от турската полиция, която разследва случая. Няма пострадали при инцидента.
Надежда Нейнски: Моментът на покушението срещу руския посланик не е случаен
Дипломатите в Турция са шокирани и притеснени за живота си
Заради случилото се днес посолството в Анкара, а също и американските консулски служби в Адана и Истанбул ще останат затворени. Интервютата за издаване на американски визи са преместени за други дати, съобщиха от Американското посолство в „Туитър”.
US Embassy in Ankara and Consulates Istanbul and Adana closed for normal operations today. Visa appointments will be rescheduled. — US Embassy Turkey (@USEmbassyTurkey) 20 декември 2016 г.
Инцидентът се случи броени часове след убийството на руския посланик в Турция Андрей Карлов по време на откриването на фотоизложба в Анкара. Извършителят, идентифициран като Мевлют Мерт Алтънташ, роден през 1994 г. и работил в силите за борба с безредиците към полицията, беше ликвидиран.


description: Хора от цялата страна искат да помогнат

maintext:
Трагедията в Хитрино предизвика вълна от съпричастност и хора от цялата страна искат да помогнат.
Във Варна събраха чували с дрехи, одеяла, консерви и вода.
„Трябва да бъдем съпричастни всичките, защото на всеки може да се случи това“, каза Параскева Добрева – една от участничките а в акцията.
Обявиха бедствено положение в Хитрино
МВР към жителите на селото: По никакъв начин не опитвайте да навлизате в ограничителния периметър!
Афганистанската общност у нас пък събра пари. В сградата на посолството имаше специална кутия за даренията.
„Това е болка, която няма граница. А ние, като живеем тук, трябва да помогнем“, каза Сайед Авзали, който живее в България над 30 години.
Вчера в акцията по търсене на пострадали под руините участваха шест планински спасители с три специално обучени кучета.
Хитрино: Ден след трагедията
В селото беше обявено бедствено положение
„В една такава ситуация винаги има хора, които могат да бъдат затрупани и всъщност това е предназначението на кучетата – да открият хората под руините, те са безценни помощници“, коментира Георги Стамов от Планинската спасителна служба в Пловдив.
На пострадалите може да се помогне и чрез есемес на номер 1466 за всички мобилни оператори. Стойността му е 1 лев.
Кампания на БЧК с подкрепата bTV набира средства за пострадалите в Хитрино
С тях хората от пострадалото село ще бъдат подпомогнати да възстановят къщите си
„Тези пари ще отидат за възстановяване на къщите“, увери тази сутрин председателят на БЧК Христо Григоров.
Преди трагедията в Хитрино чрез същия телефонен номер БЧК събираше средства за бежанците. Затова и в първите часове на кампанията хората получаваха есемес отговор, че са помогнали на мигрантите. Мобилните оператори вече коригираха автоматичното съобщение. Всички есемеси от вчера и в следващите дни са в подкрепа на Хитрино. Специално сформиран обществен съвет ще разпредели събраната сума.


title: Да избягаш от града, за да живееш сред природата: Историята на Свилена и Никола

maintext:
Тя е момичето, което избяга от Холивуд, за да последва любимия си мъж в долината на Тракийските царе. Той е кореняк софиянец, който загърби градските удобства, за да живее на полето. За Свилена и Никола от ранчо „Щастливи коне” ви разказахме преди пет години в bTV Репортерите.
Семейството отдавна е загърбило удобствата и стремежа към издигане в обществото в името на свободата и близостта с природата, но това е труден път. Двамата неведнъж изпадат в безизходица, но успяват да се изправят с помощ от други хора.
За Свилена и Никола много неща са се променили в последните пет години. Едно от най-съществените неща е, че имат още две деца – малкият Алек вече е батко на Ян и Кан, като и тримата са родени и израсли близо до земята и животните.
Ранчото вече има нов адрес – резерват „Шаварите” край язовир Искър, а Павел баня вече е минало. Там Никола даваше уроци по езда, а свилена отглеждаше малини. Семейството се сблъсква с реалността в региона, тъй като там е невъзможно хората да си позволят цената на дори един урок по езда.
Далеч от големите градове, където са потенциалните им клиенти, двамата остават без средства и решават да се преместят близо до София – на Витоша. В района намират много клиенти, но живеят в сурови условия – без ток, течаща вода, баня и кухня. При пожар губят и стария джип, който е от жизнена необходимост за семейството.
Така Свилена и Никола за пореден път са в безизходица. Тогава в школата по езда се появява Силвия – стара приятелка на Свилена живяла дълго време в Белгия. Тя идва да види семейството и се ужасява от суровите условия, в които децата ще прекарат зимата.
„Тези хора не се оплакват – за тях, те имаха всичко. Те нищо не искаха, казаха тук ще прекараме зимата, но си дадох сметка, че с три деца, 12 коня, пет-шест кучета и без покрив над главата, също без реални удобства през зимата ще им бъде ужасно трудно”, разказва Силвия.
Жената се прибира плачейки вкъщи и моли Свилена и Никола да организира кампания за дарения в тяхна помощ. Те се съгласяват и много хора откликват на призива за помощ.
„Първите няколко дни бяха много важни. Те дадоха страхотна надежда на Свилена, на семейството, на мен и вяра, че всичко е възможно, че когато сме заедно за една кауза всичко е възможно”, споделя Силвия.
В историята се намесва още един човек, който също променя съдбата на семейството. Той научава за Свилена и Никола от кампанията за набиране на средства във „Фейсбук” и им предлага да се пренесат в местност Шаварите над язовир Искър.
„Той е един прекрасен човек – чужденец, който милее за България и има това място. Има българско семейство – каза, че не иска да му благодарим, но аз не мога да не му благодаря, защото той е прекрасен”, споделя Свилена.
Кампанията за дарения продължава да е отворена, като парите този път ще бъдат давани на деца, които не могат да си позволят уроци по езда. „Искаме да направим детски лагери, в които децата да могат да идват да се откъсват от ежедневието си и да са в досег с природата”, казва Свилена.
Повече вижте във видеото:


description: Правителството ще работи още месец в оставка

title: Росен Плевнелиев остави Румен Радев да нареди служебен кабинет (ОБЗОР)

maintext:
Президентът Росен Плевнелиев обяви, че няма да състави трето служебно правителство. Той преотстъпва конституционното си задължение на новия държавен глава Румен Радев.
След месец на консултации, заседание на консултативния съвет за национална сигурност и пълен оборот на парламентарната рулетка с мандата, конституционната процедура за съставяне на правителство в този парламент завърши без резултат.
Росен Плевнелиев: Няма да назнача трето служебно правителство
Отстъпвам това право на новоизбрания президент Румен Радев
Реформаторите, връщайки мандата дори обявиха, че не очакват добри дни за България. Президентът обяви, че в експеримент с два служебни кабинета няма да участва и обяви, че предложението му да назначи правителство предложено от новоизбрания президент Радев още е валидно.
"С две служебни правителства за месец ще станем за смях. Светът просто няма да ни разбере. Ще влезем в графата куриози на световните новини. Двама президенти, всеки със своето служебно правителство, за мен е символ на разделение”, подчерта Плевнелиев.
От началото на мандата на Плевнелиев се смениха три парламента и 5 правителства, 2 от които служебни - назначени от него.
Оценките
Повечето оценки за думите и действията на президента Росен Плевнелиев бяха положителни. Депутатите нарекоха поведението му достойно и сметнаха, че времето до 22 януари е твърде кратко за отделен служебен кабинет.
Отговорна президентска позиция или задълбочаване на политическата криза?
Според левицата Росен Плевнелиев и Бойко Борисов са разиграли театър
Критики към Плевнелиев отправиха само партиите в ляво - БСП и АБВ. Хората на Георги Първанов дори заговориха за импийчмънт на Плевнелиев заради нарушаване на конституцията. От това го спасявал само изтичащият му президентски мандат.
ДПС запазиха неутралитет и се изказаха положително и за отиващия си, и за новоизбрания президент.
Какво следва?
Кабинетът в оставка ще работи още един месец, до 22 януари. На правителственото заседание днес премиерът Борисов препоръча на министрите да спрат всички обществени поръчки, освен ако са неизбежни.
Предсрочните избори вече са на хоризонта. Кои обаче са възможните дати за тях? Изборите вероятно ще бъдат насрочени или на 26 март, или на 2 април, тоест - след малко повече от три месеца.


description: Пътници се оплакаха, че закъсненията са големи и на автогарата цари хаос

title: Голямото коледно пътуване: 120 извънредни автобуса ще тръгнат днес от София

maintext:
Хиляди българи се отправиха на път за коледните празници. Голяма част от тях предпочетоха да заминат още в края на работния ден вчера, но днес също се очаква много натоварен трафик.
В столицата София най-натоварено е на автогарата, където са заявени 120 извънредни автобуса по различни направления само за днес.
Пътници се оплакаха, че закъсненията са големи и цари хаос. Фирмите са продали билети за линии, които не могат да бъдат обслужени, защото няма качествени автобуси.
На много от хората им е обещано, че парите за билетите ще бъдат възстановени.
Стотици българи избраха да прекарат Коледа не в домовете си, а в зимните ни курорти и в Гърция. Най-натоварено е движението към ГКПП „Кулата” и към Банско.
Полицейското присъствие в цялата страна е засилено и ще остане такова до 16:00 днес. Властите ще правят проверки за алкохол и превишена скорост.
Трафикът на тежкотоварни превозни средства също ще бъде ограничен.


description: Много предстои да се направи за укрепване на армията, но дори и сега Русия е по-силна от всеки агресор, заяви руският президент

title: Владимир Путин: Русия трябва да засили ударната си ядрена мощ

maintext:
Руският президент Владимир Путин заповяда през 2017 г. да бъде засилена ударната ядрена мощ на федерацията с ракети, способни да преодолеят всеки противоракетен щит от рода на ПРО, която Вашингтон планира да разположи в Източна Европа, предаде Франс прес.
Пред руското министерство на отбраната върховният главнокомандващ настоя военните да фокусират усилия върху ключовите задачи.
Владимир Путин: Без конфронтация със Запада, нека си сътрудничим със САЩ
В годишната си реч руският държавен глава изложи основните проблеми в страната и външнополитическите ѝ приоритети през следващата година
„Трябва да се укрепва бойният потенциал на стратегическите ядрени сили, на първо място с ракетни комплекси, способни гарантирано да преодоляват съществуващите и перспективните системи за противоракетна отбрана”, подчерта по-специално Путин.
„Вместо да обедини усилия в борбата с международния тероризъм, НАТО обяви Русия за основна заплаха и продължава да увеличава военния си потенциал край нашите граници”, отбеляза руският президент.
Много предстои да се направи за укрепване на армията, но дори и сега Русия е по-силна от всеки агресор, каза Путин.
В Европа са разположени над 200 модернизирани американски авиобомби с ядрен заряд - в Белгия, Италия, Холандия, Германия и Турция, съобщи пред участниците в заседанието руският министър на отбраната Сергей Шойгу.
„Това създава допълнителни трудности за Русия, на които не можем да не реагираме”, изтъкна той.
Русия обяви нова концепция за външната си политика
Документът, около 40-страничен, беше утвърден с указ на Владимир Путин
Русия поддържа в добро състояние своята ядрена триада – стратегическата авиация, междуконтиненталните балистични ракети и атомните подводници, въоръжени с ракети, увери Владимир Путин.
Триадата „играе ключова роля в запазването на стратегическия паритет”, напомни той.
Делът на модерните въоръжения в ядрените сили на Русия е почти 60%; подобрена е и подготовката на войските, както показа последното стратегическо командно-щабно учение „Кавказ 2016”, добави Путин.


description: И предимно слънчево

title: По-топло от обичайното през почивните дни

maintext:
През нощта над по-голямата част от страната ще бъде предимно ясно. Ще продължи да духа до умерен вятър от запад-северозапад. Минималните температури ще бъдат между минус 2° и 3°.
Утре ще е предимно слънчево. В сутрешните часове на отделни места, главно в Югозападна България, ще има намалена видимост. Ще продължи да духа до умерен вятър от запад-северозапад. Максималните температури - между 9° и 14°.
В планините ще е предимно слънчево. Ще духа силен северозападен вятър. Максимална температура на височина 1200 метра около 8°, на 2000 метра – около 3°.
В неделя времето ще се задържи предимно слънчево. Ще духа слаб западен вятър. В понеделник със силен вятър от северозапад ще прониква по-студен въздух. Облачността ще се увеличи и на отделни места ще превали слаб дъжд, в планинските райони - слаб сняг. Във вторник вятърът ще се ориентира от север и температурите ще продължат да се понижават. Ще се задържи предимно облачно, на отделни места ще има и слаби превалявания от сняг. В сряда облачността ще намалее, но застудяването ще продължи.


title: Сръбски медии: Съдът прехвърля топката между отделите си за екстрадицията на Цветан Василев

maintext:
Апелативният съд в Белград прехвърля топката между собствените си отдели относно екстрадицията на българския бизнесмен Цветан Василев, пишат сръбски медии.
Адвокатът на Василев е потвърдил пред сръбския „Данас”, че делото на клиента му се намира в Апелативния съд, но той се опитва да определи кой негов отдел трябва да отговаря за екстрадицията.
Това е вторият път, в който делото на Цветан Василев се намира в Апелативния съд, след като през март 2015 г. е отхвърлил положителното решение и го е върнал на Върховния съд в Белград
От съда отбелязват, че делото се е усложнило и объркало, тъй като в искането от България има множество процедурни грешки.
Според информации от местни медии отделът за наказателни дела на белградския апелативен съд е прехвърлил отговорността по екстрадицията на Василев върху отдела за дела, свързани с организираната престъпност.
Делото за екстрадицията на Цветан Василев отново се появи в сръбските медии след като преди дни президентът на страната Томислав Николич потвърди пред журналисти, че българският бизнесмен е дарил 200 000 динара (около 1600 евро) на Фондация, ръководена от съпругата на сръбския президент.
Дарението е направено още през 2014 г. след наводненията в Сърбия, като парите са били преведени преди заповедта за арест, издадена от Интерпол.
Това не е първият път, в който става ясно, че Николич се е виждал с българския бизнесмен. Цветан Василев е имал срещи с него по повод инвестицията в Парачин.
Ниолич от своя страна е заявявал, че не се интересува как човек се държи в собствената си страна, а само от това някой да не извърши престъпление на територията на Сърбия.


description: Главният прокурор обяви в официално писмо личната си позиция по отношение на референдума

title: Цацаров до "съмишленика" Трифонов: Дошло е време за промяна в изборните правила

maintext:
Ако 2 509 864 българи с избирателни права подкрепят мажоритарен избор на народни представители с абсолютно мнозинство в два тура, значи е дошло време за промяна в изборните правила. Това пише главният прокурор Сотир Цацаров в писмо до ТВ водещия Слави Трифонов по повод инициирания от неговото шоу референдум.
Преди дни Трифонов се срещна с обвинител №1 и след това обяви, че двамата са се оказали на много близки позиции по отношение на ставащото в държавата.
Слави Трифонов намерил съмишленик в лицето на главния прокурор (СНИМКИ И ВИДЕО)
Шоуменът внесе папка със сигнали срещу ЦИК
Шоуменът занесе в прокуратурата папка със сигнали за изборни нарушения от страна на ЦИК, след като се оказа, че само 12 000 гласа не са стигнали на допитването, за да придобие задължителен характер. Трифонов и екипа му обвиниха избирателната комисия в манипулации. От ЦИК отричат, като обориха лансираната от него теза за нарочно раздавани по-малко пликове за бюлетини с конкретни данни.
От писмото на Цацаров обаче се разбира, че съдържанието на папката ще бъде проверявано от прокуратурата.
В текста главният прокурор дава изява и на личното си мнение за ставащото в държавата. Според него самият брой участници в референдума, както и подкрепилите предложенията за мажоритарна система, намаляване на субсидията и задължителен вот са показателни за това, че резултатите са „задължителни за парламентарно представените партии”.
Например, по отношение на субсидията, Цацаров пише: „Ако 2 516 791 граждани са казали „ДА” на това, държавната субсидия за политическите партии да се определя по правилото „един глас – един лев”, значи тази субсидия не може вече да е единадесет лева на действителен глас. Нещо повече, поставя се въпроса нужна ли е въобще такава субсидия за партиите от страна на държавата”.
Той отбелязва, че резултатите от референдума „заличиха изцяло скептичното ми по принцип отношение към тази форма на пряка демокрация” и всякакво забавяне на превръщането им в закон „не би довело до нищо добро за държавата ни”.


description: На сметката си има 55 акта и фиша

title: Граждани "арестуваха" пиян шофьор в София

maintext:
Граждани собственоръчно "арестуваха" пиян шофьор в столицата. Инцидентът е от преди няколко дни, но информацията става известна днес, след публикация в онлайн изданието на в."168 часа".
В петък вечерта автомобил се блъска в две коли на кръстовище в София.
Случайни свидетели на инцидента забелязали, че виновният шофьор залита и се държи неадекватно. Те го задържали със сила до идването на полицията, която установила, че 41-годишният мъж е пиян.
Мъжът е отказал на служителите на МВР на място да даде алкохолна проба с дрегер, което ще му струва 2000 лева глоба и 2 години забрана да шофира.
Оказало се, че арестуваният от граждани пиян шофьор вече има цели 55 акта и фиша за най-различни нарушения в последните 10 години.


description: БСП няма да участва в служебен кабинет на Румен Радев, твърди червеният депутат

title: Ангел Найденов: Съмнявам се реформаторите да направят кабинет

maintext:
Съмнявам се Реформаторският блок да направи кабинет. Това обяви в предаването „Тази сутрин” депутатът от БСП Ангел Найденов, след като неговата партия върна вчера мандата за съставяне на правителство.
БСП върна мандата, на ход са реформаторите (ОБЗОР)
Парламентарната рулетката ще се завърти отново за трети, последен път в понеделник на 21 декември
По думите на депутата преобладаващата част от парламентарните групи в 43-то Народно събрание смятат, че няма потенциал за съставяне на кабинет и няма смисъл да се губи време, а трябва да се върви към предсрочни парламентарни избори.
От БСП упрекват настоящия президент Росен Плевнелиев, че протака процедурата по връчване на мандати, както и правителството в оставка, че в последния момент обявява търгове и обществени поръчки за милиарди. Ударно се назначават хора в бордовете на държавни фирми, обяви червеният депутат.
На въпрос дали би приел пост в евентуален служебен кабинет на новоизбрания президент Румен Радев той отговори, че БСП нито ще участва в служебен кабинет на Радев, нито му оказва натиск за съставянето на такъв.
Ангел Найденов, който беше военен министър в кабинета „Орешарски”, даде лоша оценка на работата на военния министър в оставка Николай Ненчев. Наличната техника се поддържа лошо и има много незаети щатни бройки, уточни Найденов.
Началникът на отбраната подаде рапорт за напускане
С този акт ген. Константин Попов дава възможност на новоизбрания президент да избере човека, с когото иска да работи
Според него зад оставката на началника на отбраната Константин Попов вероятно се крие амбиция за политическа кариера.


description: Какво най-често купуваме в интернет?

title: Един от трима българи ще плаща онлайн подаръците за Коледа

maintext:
Все повече българи склонни да пазаруват онлайн, показва проучване на световен оператор за картови разплащания. Близо 40% от потребителите у нас пазаруват онлайн по няколко пъти в месеца.
Оказва се че 20 на сто от анкетираните са склонни да се откажат от покупка, ако търговецът не дава възможност да се плати по електронен път.
Тази Коледа почти един от всеки трима българи ще избере електронни разплащания, за да плати подаръците за празника. Анкетираните най-често пазаруват дрехи и обувки, както и техника, почивки и книги.
Дамите най-често купуват по електронен път дрехи, книги и козметика. Мъжете наблягат на техниката и забавленията.
От резултатите става ясно, че има някои категории продукти и услуги, за които българите предпочитат да плащат само онлайн.
Най-често тук попадат почивките и самолетните билети.


description: Активизирането на багерите в почивни дни вече е практика по морето

title: Какво се случва с дюните на къмпинг „Оазис“ край Лозенец?

maintext:
Багери разорават дюни на къмпинг „Оазис“ край Лозенец, сигнализираха зрители на bTV в събота. Институциите обещаха да проверят на място дали има нарушение, но в първия работен ден.
Активизирането на багерите в почивни дни обаче вече е практика по морето.
Когато собствениците на имот в района Атанаска Дичева и съпругът ѝ виждат багер на плажа, те сигнализират институциите в опит да го спрат.
„От полицията ми казаха, че при положение, че няма нито грабеж, убийство и т.н. няма как да изпратят патрулка“, казва Атанаска Дичева.
Багери унищожават пясъчните дюни край Лозенец
За това ни алармираха наши зрители и ни изпратиха кадри
Добавя, че на плажа винаги е имало дюни. До вчера.
Това се вижда ясно и при сравнение на кадри, направени през лятото и сега.
„Това, което виждам с очите си, е, че наистина през плажа е минавал багер. Личното ми мнение е, че не е коректно в почивен ден някой да заравнява плажа“, каза кметът на община Царево Георги Лапчев.
От екоинспекцията в Бургас обясниха, че районът не е защитена територия, затова не са компетентни да съставят акт. Уточниха обаче, че никой няма право да унищожава дюни, дори и да са извън защитена зона.
От Министерството на туризма казаха, че отговарят за действията по плажовете през активния летен сезон.
В момента плажът на „Оазис“ няма стопанин. За ивицата тече процедура за отдаване на концесия за 15 години. В обявата е уточнено, че непосредствено разположени зад активната плажна площ са над 11 хил. кв. метра подвижни бели дюни и неподвижни сиви дюни.
Подобен случай на плажа на къмпинг „Юг“ в залива Корал завърши с решение на съда, че дюни няма. Сигналът за разрушаване на природната забележителност тогава беше подаден по Великденските празници.


description: Българите остават проевропейски настроени, но не са много оптимистични за бъдещето си

title: Проучване: Как брекзит промени отношението на европейците към ЕС

maintext:
България остава сред проевропейските страни в Европейския съюз, сочи проучване на „Галъп интернешънъл” за нагласите на европейците към съюза след решението на Великобритания да напусне ЕС.
Най-проевропейски настроени обаче са ирландците и испанците – само 20% от тях биха избрали да напуснат ЕС.
От българите пък подобно желание имат 26%. Веднага след референдума за брекзит през юли „Галъп интернешънъл” зададе сходен въпрос и делът на искащите напускане беше 25%.
В края на 2015 г. пък делът на искащите напускане беше 18%. Покачването от 18% на 26% сочи известно разколебаване в подкрепата за ЕС, но като цяло структурата на мненията остава с очевиден превес на нагласите за оставане в ЕС.
Вече е окончателно: Британците искат брекзит
С 52% на 48% на Острова са гласували за излизане от ЕС
Да напуснат общото европейско семейство най-много искат гърците – цели 46%. Делът на финландците, които искат страната им да напусне съюза, също се е покачил чувствително – от 24% на 40%.
И в Италия през изминалата година бяха регистрирани сериозни настроения за напускане на ЕС и осезаем ръст на евроскептичните нагласи. Сериозният дял се е запазил и сега дори изглежда по-чувствителен – от 40% в края на 2015 г. до 42% сега.
На въпроса: „Към по-добро или по-лошо върви страната ви”, 71% от българите отговарят: „Към по-лошо”. Оптимистите са 29%.
Усещането в по-голямата част от европейските страни е, че посоката, в която вървят, не е правилна. Най-добре личи това в Гърция (89% негативни отговори), Франция (82%) и Италия (79%).
Само в четири държави – Ирландия, Италия, Холандия и Обединеното кралство, хората смятат, че страната им е на правилния път. Най-висок е песимизмът в Гърция.
Вижте още във видеото:


description: Инициативата на БЧК обхваща цялата страна

title: Доброволци посетиха болни деца за Коледа

maintext:
Доброволци на Българския червен кръст посетиха деца в няколко столични болници. Кампанията се провежда в цяла България. Днес доброволците от БЧК ще зарадват децата от 4 лечебни заведения.
„Чувството да правиш нещо подобно, чувството от доброволчеството е абсолютно безкористно, да не очакваш нищо в замяна... когато е свързано с деца е още по-удовлетворяващо, по-отговорно”, каза Мария Христова от младежкия червен кръст.
От БЧК обещават да повторят инициативата и догодина. За да усмихнат още болни деца.


description: Тя нямало да се връща в изпълнителната власт, но иска да развърже ръцете на обединяваща фигура

title: Меглена Кунева е готова да търси нов премиер

maintext:
Не ми се струва уместно, когато се дава един мандат, да обърнеш гръб. Това заяви вицепремиерът в оставка и лидер на ДБГ Мегнела Кунева, след като през миналата седмица държавният глава Росен Плевнелиев даде да се разбере, че е по-склонен да даде шанс на реформаторите, отколкото на Патриотичния фронт.
„Да обърнеш гръб в момента на една институция, като президентската, е дълбоко некултурно политически, а и човешки”, коментира тя в отговор на журналистически въпрос кога Реформаторският блок ще се срещне с ГЕРБ и дали има противоречия вътре в дясното обединение за евентуалното вземане на трети мандат от държавния глава.
По думите на Кунева някои от колегите й в блока гледат по-малко „оптимистично” на въпроса с получаването на мандат от президента. Тя подчерта, че даже и да се сформира ново правителство, ще бъде „несериозно” в него да участват хора от настоящия Министерски съвет.
Реформаторите – най-логичният избор за трети мандат (ОБЗОР)
Към момента те нямат решение дали да приемат и са на позицията, че ГЕРБ носят отговорността да направят правителство. Според социолозите вървим към предсрочни избори през пролетта
„Аз го казах още в самото начало, че РБ, в мое лице и в лицето на ДБГ, няма да се включва в изпълнителната власт, но ако мислим широко, ако се опитаме да потърсим една обединяваща фигура, на която да й развържем ръцете и да се даде възможност тя да си състави правителство, може би си струва поне да се говори за това", заяви Меглена Кунева.
Според нея ГЕРБ и БСП трябва да проведат консултации, които да доведат поне до ясно „теглене на чертата” защо те не виждат смисъл да се прави ново правителство с настоящия парламент.
От Патриотичния фронт са склонни да водят разговори с десните.
“Искаме този парламент да състави експертно правителство, което да продължи работа до края на това Народно събрание”, каза Юлиан Ангелов от ПФ.
За да се разберат обаче, Патриотите ще искат гаранции за скок на пенсиите, справяне с нелегалната емиграция и циганската престъпност.
От ГЕРБ останаха скептични. „Продължавам да смятам, че е ирационално да се правят опити за ново правителство в този парламент”, посочи финансовият министър в оставка Владислав Горанов.
Въпреки това се очаква среща на ГЕРБ и Реформаторите в търсене на евентуален консенсус.


description: Камион се обърна на пътя между Ловеч и Севлиево и блокира движението

title: В снежен капан попаднаха шофьорите в Северна България

maintext:
В снежен капан попаднаха днес много шофьори в Северна България, след като дъждът се обърна в обилен снеговалеж.
На пътя между Ловеч и Севлиево камион се обърна край пътя и блокира движението в района. Наш зрител ни изпрати кадри от задръстванията, предизвикани от инцидента.
Пътуващите от Варна и Шумен към София тази сутрин са имали проблеми с придвижването край Търговище.
В Ловешка област пътищата се почистваха от 6 часа сутринта, когато започва да вали сняг.
На Витиня при тунелите и обходния път за камионите се чисти постоянно.


maintext:
Общото събрание на ООН поиска незабавно прекратяване на боевете в Сирия и призова Съвета за сигурност да вземе мерки за прекратяване на кръвопролитието, съобщиха Ройтерс и ТАСС.
Съответната резолюция беше приета от 122 страни, против нея се обявиха 13, сред които Русия, Беларус, Иран и Сирия. Трийсет и шест държави се въздържаха във вота по съставената от Канада резолюция за сирийския конфликт.
В документа се иска също доставяне на хуманитарна помощ по цялата територия на страната и прекратяване на всички обсади, включително в Алепо.
Резолюциите на Общото събрание нямат задължителен характер, но могат да имат политическа тежест, отбелязва Ройтерс.


description: Обществената поръчка ще е на стойност до 88 млн. лв.

title: Столичният градски транспорт праща перфораторите в историята

maintext:
С нова система за електронно таксуване и видеонаблюдение в столичния градски транспорт ще бъде въведен единен електронен превозен документ, съобщи днес председателят на СОС Елен Герджиков.
В рамките на проекта ще бъдат въведени в експлоатация 15 000 устройства, ще бъдат напълно оборудвани 1350 превозни средства, включително и с камери за видеонаблюдение, 11 депа, 52 метростанции, над 80 търговски обекти, както и команден център с достъп до видеонаблюдение в реално време върху всички превозни средства. Над 1 000 000 пътувания е очакваното дневно натоварване на системата. Билети ще могат да се купуват онлайн - от вкъщи, през мобилния телефон, с банкова карта, а картите също ще могат да се зареждат онлайн.
Общият бюджет на обществената поръчка, която ще бъде отворена, след като бъде обсъдена и одобрена от СОС, е до 88 млн. лева. Това включва изграждането на системата - до 40 млн. лв. и десетгодишната й поддръжка - 38 млн. лева.
До 10 млн. лв. са предвидени за услугата по организиране на продажбите. Средствата ще бъдат осигурени от дружеството, съобщи изпълнителният директор на "Център за градска мобилност" ЕАД Христиан Петров. Очаква се до лятото на 2017 г. изпълнителят на проекта да бъде избран.
По думите му критериите за допустимост за участие в процедурата гарантират привличането на участници с доказан опит в изграждането на подобни системи. Едно от изискванията е системата да е отворена за надграждане. Започва делото за цената на билета в София Граждански организации заведоха иска срещу общината
Очакванията за приходите от онлайн продажбите за целия период на договора да са между 143 и 250 млн. лв., посочи Петров.
Елен Герджиков заяви, че към този момент не се предвиждат промени в цените на билетите, като дори е възможно единични пътувания да са по-евтини при таксуване за време или за разстояние.
Той отбеляза, че предстои да бъде създаден и специален Комитет по наблюдение, който ще следи и контролира сроковете и качеството на изпълнението на проекта.
От градска мобилност отчитат ръст при продажбите на годишните карти за пътуване. А днес съдът отложи делото, което над 40 организации и граждани заведоха срещу общината заради поскъпването на билета на 1,60.


title: Българският охранител, пребил мъж в Испания: Извинявам се

maintext:
Българинът, охранител на заведение в испанския град Мурсия, който нападна с юмруци мъж на улицата, се извини пред съда за действията си.
40-годишният охранител е обвинен в опит за убийство и нанасяне на тежка телесна повреда.
За подобно престъпление испанските закони предвиждат от 5 до 12 години затвор.
Ново нападение на българин в чужбина
40-годишен български охранител преби млад мъж пред бар, защото изритал бутилка към вратата на заведението
Инцидентът стана преди седмица пред нощен клуб.
28-годишният Андрес Мартинес създавал проблеми в заведението. След спречкване навън българинът му нанася удар, а Мартинес пада на асфалта.
После се оказало, че е със счупен череп, в кома и е настанен в болница и с опасност за живота.


title: Нежните лица, които стоят зад Изи Кредит

maintext:
Една от водещите небанкови финансови институции у нас Изи Кредит представя в специална поредица част от нежните лица на своя бизнес, като поставя специален фокус върху дългогодишните си служители и кредитни консултанти, които са в структурата на финансовата институция почти от самото й създаване през 2005 г.
Какво е толкова дълго време да работиш и да бъдеш част от компания лидер в небанковия сектор? За това разказват Ивайла Златанова (И.З.) и Валентина Калпачка (В.К.), oрганизатори продажби в офиса на Изи Кредит в гр. Благоевград. Като част от екипа на Изи Кредит те, заедно с още 3500 свои колеги - жени и мъже като тях, допринасят за това навсякъде в България всички, които искат нещо или имат нужда, във всеки един момент, да получават достъп до финансови услуги.
Как се чувстваш вече десет години в компанията на Изи Кредит?
Ивайла Златанова: Въпреки че съм малко уморена, се чувствам много добре, защото работя това, което ме удовлетворява.
Валентина Калпачка: Чувствам се страхотно, екипът и колегите ми са прекрасни. След толкова време в компанията харесвам работата си, която е изпълнена с много емоция и ми дава стимул.
Какво те задържа толкова дълго време в Изи Кредит?
И.З.: Основно екипът и колегите, с които сме се подкрепяли през годините. Работното време също е от голямо значение за мен, тъй като напълно ме устройва.
В.К.: Преди Изи Кредит съм работила само на едно място. Това, което ми направи силно впечатление за компанията, е, че когато започвах работа в Изи Кредит, имах 30 години стаж зад гърба си. Въпреки това, те ми подадоха ръка в труден за мен момент, приеха ме и ме поканиха да стана част от екипа.
Как би описала Изи Кредит като компания, за която работиш 10 години?
И.З.: За мен Изи Кредит е коректна компания - работодател.
В.К.: Прозрачна компания, сигурен работодател, който уважава хората си, грижи се за тях и им предоставя много възможности.
Какво се е променило в теб откакто работиш в Изи Кредит?
И.З.: Бих казала, че се промени начинът ми на мислене. Освен това, станах и много по-внимателна, и фокусирана, при работата с хора. Това ми помага много, тъй като всеки ден съм близо до клиентите.
В.К.: Определено станах по-търпелива.
Какво би казала на твои колеги, които сега започват работа в компанията?
И.З.: Да повярват, че всичко е постижимо. Аз самата съм доказателство за това, като дългогодишен служител в компанията.
В.К.: Да се възползват от възможностите за развитие, които предоставя компанията.


description: Бившият министър попита кой контролира скоростта на влаковете у нас

title: Петър Мутафчиев: Жителите на Хитрино 6 часа са били в риск

maintext:
Изводът от трагедията в Хитрино е, че трябва сериозно да помислим за промени в системата за защита на населението. Това коментира в студиото на „Тази сутрин” бившият транспортен министър Петър Мутафчиев.
„Кога се случи евакуацията – 6 часа след инцидента с цистерните. След 6 часа се каза, че, виждате ли, имало теч. Тези хора не бяха ли в риск през тези 6 часа? Кой трябва да прецени на момента?”, запита социалистът.
Според него като цяло има и забавяне в системата за оповестяване, като това е станало видно от разказа пред медиите на първия медицински екип, пристигнал в Хитрино – в „Спешна помощ” знаели за пострадал при пожар човек, а заварили цяло село, което гори.
Машинистът Димитър Михнев остава за постоянно в ареста
Вторият машинист на влаковата композиция Радослав Петков беше освободен
По отношение на причините за самия инцидент, Мутафчиев се въздържа от задълбочен коментар с мотива, че трябва разследващите от прокуратурата и най-вече от Министерството на транспорта да представят ясни данни какво се е случило с дерайлиралата композиция.
Бившият министър все пак зададе два въпроса, които имат отношение към инцидента. Първият: „Трябва ли влакове с опасни товари да бъдат отбивани и да чакат на гарите или трябва да им се даде предимство”. Именно заради разминаване с пътническа композиция влакът с цистерните влиза в Хитрино, тъй като към момента такава маневра се разрешава при гаранции за сигурността.
„По какъв начин се контролира спазването на ограниченията на скоростите?” е вторият въпрос на Петър Мутафчиев. Към момента именно влизането с висока скорост в гарата се смята за една от основните причини за трагедията. Ексминистърът посочи, че ако наистина композицията е подранила с 20 минути, това означава, че през целия период тя се е движела с по-висока скорост.
Петър Мутафчиев посочи, че се надява да се стигне до пълно разкриване на инцидента, защото за опозицията е най-лесно „да се заиграе” с трагедията и да иска оставката на министъра, но трудното е да се установи кой в системата не е изпълнил своите ангажименти.


description: Премиерът Бойко Борисов обяви, че даже полицаи и пожарникари няма да останат в селото

title: Високорискова операция спасява Хитрино от нов взрив в неделя сутринта

maintext:
В неделя сутринта започва операция по източване на горивото от неизбухналите цистерни с газ, които дерайлираха в центъра на Хитрино, обяви премиерът в оставка Бойко Борисов.
Пълните с газ вагони в момента се охлаждат, за да не се стигне до нов взрив, който да нанесе още щети на селото.
Борисов посочи, че е осигурено осветление, но експертите трябва да работят само по светло и затова процесуално-следствените действия по сложната технология ще са в периода 7:00-9:00 часа.
Черна събота за Хитрино: 7 загинали и 29 ранени след взрив на цистерни (ОБЗОР)
Разрушенията, пожарите и нанесените щети са с размерите на бедствие
„Ще бъдат изведени и пожарникарите и полицаите, остават само специално обезопасените екипи. По никакъв начин няма да пресираме с бързина експертите, които ще отварят цистерните”, категоричен беше премиерът.
По думите му се работи по няколко версии за случилото се и тахошайбите на влака се мерят буквално метър по метър, за да стане ясно с каква скорост композицията е влязла в Хитрино.
Бойко Борисов подчерта, че е разпоредил да не се дава друга информация за инцидента. „Ще има тежък съдебен процес”, подчерта той.


description: 1540 от тях са в Сирия

title: Саудитска Арабия изброи над 2000 "свои" джихадисти

maintext:
Над 2000 саудитски джихадисти действат в зони на конфликти, главно в Сирия, където групировката "Ислямска държава" остава много активна, съобщи саудитското вътрешно министерство, предаде Франс прес.
"Саудитците, за които е доказано, че се намират в зони на конфликти, са 2093 души", заяви за в. "Ал Хаят" говорителят на вътрешното министерство генерал Мансур ат Турки.
"Над 70 процента от саудитците, които са се присъединили към терористични групировки, са в Сирия, там са 1540 души", добави той.
Други 147 саудитци се намират в Йемен, 31 в Афганистан и Пакистан и петима в Ирак.
Освен това 73 граждани на страната са задържани в чужбина във връзка с терористична дейност.
Саудитците са критикувани от Запада, че подхранват религиозния екстремизъм чрез уахабитската идеология, което Рияд отрича, отбелязва АФП.


description: Тази година кампанията събора средства за деца с тежки хронични заболявания

title: Историята на Кристиан, на когото „Българската коледа” помогна

maintext:
Наближава благотворителната президентска инициатива в помощ на болните деца "Българската Коледа". Каузата тази година е в подкрепа на децата с тежки хронични заболявания". Със събраните средства ще бъде купена модерна апаратура за диагностика и лечение на хроничните заболявания.
Кристиан е едно от децата, на които „Българската Коледа” помогна.
Той се ражда се здрав. Когато е на 3 годинки обаче майка му разбира, че има проблем, след като го записала на ясла. Медицинската сестра в детското заведение съветва младата майка да заведе момченцето си на лекар, защото не чува.
Майка първо не повярвала, но завела детето на лекар. Диагнозата на Кристиан е двустранна невросензорна загуба на слуха. Лекарите обяснили, че вероятно се дължи на вирус, който момчето е прекарало, без да се разбере.
Преди година на Кристиан са поставени слухови апарати със средства. И той за първи път в живота си чува света около себе си. За да може да се научи да говори, Криси посещава образователен център за деца в увреден слух.
За една година той вече брои до 10, знае цветовете, опитва се да комуникира. По думите на майка му е много по-спокоен.
Детето може да посещава специалисти благодарение на финансова помощ от „Българската Коледа”.


description: Турският посланик Сулейман Гьокче избра компанията на Лютви Местан

title: ДОСТ и ДПС с паралелни прояви в памет на жертвите на Възродителния процес (ВИДЕО)

maintext:
С два възпоменателни митинга почетоха жертвите на Възродителния процес в кърджалийското село Могиляне – на ДОСТ и на ДПС. Поне два часа преди обявения от ДПС митинг лидерът на новата партия ДОСТ Лютви Местан посети гроба на 18-месечната Тюркян, загинала през 1984 г.
Симпатизанти на ДОСТ депутати и представители на изселнически организиции поднесоха венци и цветя на Тюркян чешма. С тях беше и турският посланик Сюлейман Гьокче. Молитва прочете главният мюфтия Мустафа Алиш Хаджи.
Когато започна словото на Местан, от отсрещната трибуна, подготвена за митинга на ДПС, усилиха музиката, за да заглушат думите на Местан и го освиркаха.
Между членовете на ДПС и ДОСТ се породи известно напрежение, но до инциденти не се стигна.
Възпоменателния митинг на ДПС започна малко след 11 ч.. със заявка за участие в изпълнителната власт след изборите. От сцената новият лидер на ДПСпризова за единство.
"За 26 години поне 6 опита за разделяне направиха, а за последните три години два опита. Скъпи приятели кой има нужда от нашето разделение, кой има интерес от нашето разделение? Ние тук присъстващите на този площад, ние, които 89-90 година се обединихме,имаме ли нужда от това разделение? Значи няма и да го допуснем!", обяви в патетична реч Карадайъ.
Хората също бяха със смесени чувства от случващото се.
И Местан, и Крадайъ държаха речи и на турски език.
В село Могиляне през 1984 г. по време на протестите срещу преименуването са загинали трима души, сред които и 18-месечното бебе Тюркян.


description: Тежката ситуация в най-големия сирийски град влиза в Съвета за сигурност

title: Евакуацията от Алепо продължава

maintext:
Около 350 души са били евакуирани снощи от източен район на Алепо, контролиран все още от бунтовниците.
Представител на ООН съобщи, че евакуацията е била подновена снощи след тридневно прекъсване. Автобуси и линейки напускат източните квартали. Евакуираните хора са придружавани от лекари и доброволци.
Последствията на войната: Половината от Алепо е разрушена
Това дори е оптимистичната оценка, в някои квартали засегнати са 70% от сградите
Вчера екстремисти подпалиха автобусите, с които трябваше да се извършва евакуацията на хора от контролирани от правителството обсадени села в провинция Идлиб. Двете изтегляния трябваше да стават паралелно. Сирийската свободна армия и други умерени опозиционни организации осъдиха палежа, извършен от сирийския клон на „Ал-Кайда”.
Сирийски бунтовници подпалиха автобуси, с които да се евакуират болни и ранени
Нападението е било извършено край селата Фуа и Кефрая
Междувременно, днес Съветът за сигурност на ООН ще гласува проект за резолюция, предвиждаща разполагане на наблюдатели на ООН в Алепо. Те няма да се нуждаят от разрешението на сирийската власт и ще следят за примирието.
Русия вече обяви, че ще блокира текста.


description: Резултатите са при обработени 163 291 бюлетини, пуснати в урните за предсрочния парламентарен вот в Македония

title: Първи прогнозни резултати: ВМРО-ДПМНЕ получава 41%, СДСМ 35%

maintext:
Според първите данни на Държавната избирателна комисия в Македония, при обработени 163 291 бюлетини, пуснати в урните за предсрочния парламентарен вот, ВМРО-ДПМНЕ на Никола Груевски води с 41,21% пред СДСМ на Зоран Заев, която получава 35,45 % от подкрепата на гражданите, предава скопският телевизионен канал „Телма“, цитиран от агенция "Фокус".
ДСИ набира 7,25%, а най-новият политически субект на албаците в страната – „Беса“, получава 7,28%. Следва Демократическата партия на албанците (ДПА) с 3,59 %, „Алианс за албанците“ – 5,76 %.
Напрегнати парламентарни избори в Македония
Снимане на бюлетини и съмнения за търговия с гласове ангажираха полицията
ВМРО за Македония получава 1,79 %, Алианс за албанците – 5,76 %, „Левица“ – 0.81 %, „Коалиция за промени и истина“ – 0,71 %.


title: Мъж преби 14-годишно момче в центъра на София

maintext:
Мъж нападна и преби 14-годишно момче в центъра на София, съобщи БНР. Инцидентът е станал в района на Женския пазар.
Пострадалият ученик се е прибирал със свой приятел след училище, когато двете момчета били нападнати от мъж на около 30 години.
Бащата на битото дете разказва пред Националното радио: „Едно момче пред един гараж, младеж, на около 30 години, с високо, яко телосложение им заповядва да отидат при него. Те отказват. Той ги подгонва и на ъгъла пред магазина за осветителни тела хваща сина ми за качулката, стиснал главата му между едната си ръка, с едната си ръка я навел надолу и започнал да му нанася удари с юмрук и с коляно в главата. Синът ми се прибира целият в кръв”.
Полицията изяснява фактите и кой е извършителят на нападението.


description: Според специалисти той всъщност е рискувал живота си

title: Мъж шокира кенгуру с... кроше

maintext:
Видео на „схватка“ между австралиец и кенгуру стана хит в интернет.
На кадрите се вижда как двуутробното е хванало куче, а собственикът му се спуска да го спаси. Мъжът удря кенгуруто с юмрук е муцуната и то остава шокирано няколко секунди, след което бяга в другата посока.
Видеото е от юни, но стана особено популярно, след като беше публикувано във „Фейсбук“ на 3 декември от американеца Стивън Стубенраух. Той пише, че му е изпратено от австралийски приятел.
Кадрите са заснети през юни в Нов Южен Уелс, Австралия по време на лов.
Британският таблоид „Мирър“ пише, че зад тях всъщност се крие друга история – експедицията била организирана за Кайлъм Баруик – 19-годишен младеж, болен от рак, който мечтал да хване 100-килограмов глиган. Кайлъм изгубил битката с болестта на 2 декември.
Според специалисти мъжът, ударил кенгуруто, всъщност е рискувал живота си. Противно на общоприетото мнение, тези животни не обичат да се боксират, а предпочитат да балансират на опашките си и да раздават ритници. Ако това се беше случило, смелият боксьор можеше и да не преживее удара. Друга опасност при кенгурутата е, че се опитват да издерат очите на съперниците си.


description: Американските власти не могат да потвърдят информацията

maintext:
Турските власти официално обвиниха гюленистите за убийството на руския посланик в Турция. Турският външен министър Мевлют Чавушоглу е заявил пред американския си колега Джон Кери, че мрежата на живеещия в Съединените щати проповедник Фетхуллах Гюлен стои зад убийството на Андрей Карлов в Анкара, разпространиха турските медии.
Турция се сбогува с Андрей Карлов (ГАЛЕРИЯ)
Министри от южната ни съседка уважиха церемонията на летището в Анкара
Американският държавен департамент заяви, че американските власти не могат да потвърдят и не знаят дали зад убийството на Карлов стоят привърженици на Гюлен, когото Анкара смята за организатор на опита за военен преврат в Турция през юли. Те призоваха да не се правят прибързани заключния.


description: По случая са арестувани трима рецидивисти, задържани в Елин Пелин

title: Водолази все още търсят потопени крадени коли в езеро край София

maintext:
Въпреки отрицателните температури, днес продължи операцията по изваждане на крадени коли от езеро край столицата. Преди две седмици ви показахме началото на зрелищната акция. По случая са арестувани трима рецидивисти, задържани в крадена кола в Елин Пелин.
Софийско езеро се оказа скривалище за… крадени коли
С автомобилите били извършвани обири, а после били хвърляни във водата, за да не остават следи
Те задигали автомобилите от столицата, след това обирали апартаменти в София и къщи в покрайнините на града и превозвали откраднатото. За да заличат следите, потапяли колите в езерото.
Днес водолази обследваха дъното на езерото часове наред.


description: 60-годишната актриса, известна с ролята си на принцеса Лея в Междузвездни войни е получила сърдечен арест

title: Актрисата Кари Фишър получи сърдечна криза и е в критично състояние

maintext:
Американската актриса Кари Фишър, известна с ролята си на принцеса Лея от сагата „Междузвездни войни”, е претърпяла сърдечна криза по време на полет от Лондон за Лос Анджелис.
60-годишната актриса е хоспитализирана в критично състояние със след сърдечен арест. Пътник в самолета й оказал спешна реанимационна помощ със сърдечен масаж и дишане уста в уста, разказват анонимни източници пред Франс прес.
Парамедици са посрещнали полета от Лондон, след като екипажът докладвал за пасажер в безсъзнание.
Братът на Кари Фишър увери, че тя получава отлични грижи, но уточни, че не може да определи състоянието й. По-рано вчера той съобщи, че тя е стабилизирана и е излязла от реанимация, но в по-късно интервю призна, че много подробности за нейното състояние и какво го е причинило остават неизвестни.
Фишър е потомка на „кралска династия” в Холивуд – родителите й са актрисата Деби Рейнолдс и покойният певец Еди Фишър.
Ролята й на принцеса Лея от 1977 г. я изстрелва към славата. Тя се завръща в сагата и в продължението „Силата се събужда”.
Фишър работи като писателка и сценаристка, като е известна с откровените си разкази за борбата с психичното биполярно разстройство и пристрастеността към медикаменти, кокаин и алкохол.
Биографичната й книга „Пощенски картички от ръба” беше филмирана през 1987 г. с участието на Шърли Маклейн и Мерил Стрийп.


description: Новата платформа „Таймлепс” показва промяната на Земята в последните три десетилетия

title: Светът според „Гугъл”: „Слънчев бряг” преди 30 години и сега

maintext:
Какво направихме на Земята през последните 32 години?
Как се промениха градовете ни, колко бързо се топят полярните ледове, как изглеждаха родните ни места преди три десетилетия?
Или как изглеждаха курортите по Черноморието, когато „рокендролът беше млад”? Е, може би не чак толкова – данните все пак са от 1984 г. насам, но са достатъчно красноречиви.
В продължение на десетилетия спътници снимат всеки сантиметър от Земята. Резултатът – милиони изображения, които са запечатили всяка година от промяната.
Проектът „Таймлепс” на американската космическа агенция НАСА, Геофизическия институт на САЩ и „Гугъл” превръщат тази огромна визуална информация в лесни за възприемане няколкосекундни видеа.
Платформата е глобална.
Ето как например изглеждаше курортният комплекс „Слънчев бряг” преди 30 години:
Или Банско:
А ето как почти от нищото изниква цял нов град като Дубай:
Така глобалното затопляне се отразява на глетчерите:
Това пък е трагедията на Аралско море:
Още интересна визуална информация: Earthengine.google.com/timelapse


title: В София започна акция за контрол на товарните автомобили

maintext:
В София се провежда специализирана полицейски операция за контрол на товарните автомобили.
В нея участват „Пътна полиция“, ДАИ, АПИ, Агенция „Митници“, Главна дирекция „Криминална полиция“ и холандски екипи.
Камионите биват отбивани на паркинг на изхода на София в посока ГКПП „Калотина“.
Прави се щателен преглед на техническото им състояние и на товарите им – дали превозват акцизни стоки или мигранти.
Вече бяха установени нарушители, без самите те да знаят, че са такива.
Вижте повече във видеото:
Акцията ще продължи още няколко дни. Институциите уверяват, че тя не е показна и ежедневно проверяват товарните автомобили за нарушения.


description: Причината е неизяснените обстоятелства около катастрофиралия в на 25 декември самолет

title: Русия спря всички полети с Ту-154

maintext:
Русия преустанови всички полети на самолети Ту-154, докато не установи причините за катастрофата на самолета от този модел над Черно море.
Самолет на руското военно министерство се разби в Черно море
На борда му са пътували 91 души - музикален ансамбъл и журналисти
Тази нощ беше открита една от черните кутии на падналата машина. Процесът по разшифроването може да продължи няколко седмици в зависимост от състоянието им. Издирват се още две черни кутии.
Повредите по задната част на самолета свидетелстват, че командирът е искал да приводни машината, съобщи източник от силовите структури. Водолази са намерили отломки от крилете до опашната част. В Русия е ден на траур в памет на загиналите в разбилия се Ту-154 (СНИМКИ И ВИДЕО) При катастрофата загинаха всички 92-ма души на борда на самолета
Продължава разследването на причините на катастрофата. Водеща е версията, че в двигателя е попаднало чуждо тяло. Проверява се възможността за грешка на пилота и техническа неизправност.
Съобщена беше и четвърта версия - некачествено гориво, с което е презаредила машината в Сочи на път от Москва за Латакия в Сирия.
Самолетът изчезна от радарите малко след излитането си от Сочи на 25 декември. На борда му имаше 84 пътници и осем души екипаж.


description: Президентът започва консултации за ново правителство

title: Както обеща, Матео Ренци изчака бюджета и подаде оставка

maintext:
Италианският премиер Матео Ренци връчи своята оставка на президента на страната три дни, след като претърпя поражение на референдума за конституционни промени и часове, след като бюджетът за следващата година мина през парламента, съобщава Би Би Си.
Държавният глава Серджо Матарела започва консултации за сформиране на ново правителство, като междувременно настоящото ще продължи да работи в оставка. Очаква се президентът да даде на някой от министрите на Ренци или на негов съпартиец от Демократическата партия мандат за нов кабинет. Подобно на ситуацията у нас, и в Италия са силни и призивите за предсрочни парламентарни избори.
В неделя 59% от италианците се обявиха против идеята и в двете камари на парламента победилата на избори партия да получава „бонус” за стабилно мнозинство. Ренци твърдеше, че така ще се избягват политическите кризи в бъдеще, но критиците му видяха концентрация на прекомерна власт в управляващите.
Италианците гласуваха с „не” на референдума, Матео Ренци подава оставка (ОБЗОР)
Близо 60% от италианците са отхвърлили реформата, която щеше да концентрира властта в ръцете на правителството
След поражението на премиера на допитването, антиевропейската Северна лига и популистите от „Пет звезди” поискаха предсрочни избори. Други, като „Форца Италия” на Силвио Берлускони, изостават в сондажите и настояват изборите да бъдат отложени.
Самият Матео Ренци е по-склонен да дели властта с други партии, отколкото да се яви на избори 14 месеца по-рано. Президентът също е против гражданите да пускат бюлетини преди синхронизирането на законодателството за двете камари на парламента – към момента в долната камара има осигурено мнозинство за победителя, докато Сенатът се избира с чиста пропорционална система.
Допълнително усложнява ситуацията и Конституционният съд, който на 24 януари може да обяви „бонус” депутатските места за нелегитимни.


title: Хитрино: Водеща версия за инцидента остава превишена скорост (ОБЗОР)

maintext:
Четири дни след трагичния инцидент в село Хитрино, когато влак, превозващ цистерни с пропан-бутан и пропилен дерайлира и се взриви, водещата версия на разследването остава превишена скорост.
Сутринта на 10 декември влакът-бомба изпреварва разписанието си и пристига на гара Хитрино 15 минути по-рано. Именно заради това водещата версия на разследващите е, че машинистите са карали по-бързо от позволеното.
Хитрино преди и след взрива (СНИМКИ)
Как изглеждаше селото преди инцидента и какво е останало от него днес – вижте сравнение на кадрите от „Гугъл мапс“ и на фотографа на btvnovinite.bg Ладислав Цветков
Прокурорите са категорични, че в експлозията няма нищо умишлено. От направените огледи на място става ясно, че няма повреда по релсите.
До момента не е установено и дали стрелочната стрелка е била изместена – тази версия лансира фирмата превозвач, която обяви, че ще прави свое разследване с немски и френски експерти.
От прокуратурата са категорични, че ще търсят виновниците за инцидента не само сред тримата машинисти. До момента са разпитани над 30 свидетели на инцидента, както и тримата машинисти.
И Брюксел отпусна пари за Хитрино – 20 млн. лв.
Те ще бъдат отпуснати по условията на Програмата за развитие на селските райони
Докато разследването тече, властта започна да планира възстановяването на селото. Призрачното днес Хитрино напролет ще бъде едно от най-хубавите, обеща на хората премиерът в оставка Бойко Борисов.
Представители на строителната камара обявиха, че 10 къщи ще бъдат построени безвъзмездно. Докато къщите бъдат възстановени, за нуждаещите се ще бъдат осигурени фургони.


description: Как да пътуваме най-изгодно и най-сигурно

title: „Чети етикета”: Голямото коледно пътуване

maintext:
Голяма част от българите тръгват на път за Бъдни вечер и Коледа. Гарите и летищата са пълни с хора.
Цените на БДЖ и автобусните превозвачи не се променят по празници, но пък самолетните билети поскъпват чувствително.
По традиция най-натоварени са маршрутите от София към Врана, Бургас, Пловдив, Стара Загора, Русе и Видин.
Най-евтини все още са билетите за влак. По-изгодно обаче може да се окаже, ако четирима души си разделят разходите за пътуване с кола.
По-младите хора използват вече и опцията споделено пътуване – чрез платформа в интернет се събират непознати хора, които пътуват по един маршрут с автомобил, и си делят разходите. Има рискове, но е по-бързо и удобно от пътуването с влак.
При придвижване с влак винаги рискувате да има голямо закъснение, да има повреда и да е студено или вагонът да е препълнен.
Средната възраст на вагонния състав е 30 г., каза Ивайло Георгиев от БДЖ. По думите му влаковете минават редовни технически прегледи и не са опасни.
Възрастта на 80%от автобусите за междуградски и международен превоз на пътници е 20 години, обяви председателят на Асоциацията на автобусните превозвачи Симеон Милушев. Той твърди, че автобусите минават редовен и реален технически преглед и са в изправност.


description: Преброени са над 70% от гласовете

title: След повторното броене на гласовете в Уисконсин Хилари Клинтън взема... 82 гласа повече

maintext:
В американския щат Уисконсин е извършено повторно преброяване на над 70% от гласовете от президентските избори. Резултатът е, че демократката Хилари Клинтън взема 82 гласа, които преди това се водеха в полза на новоизбрания президент републиканец Доналд Тръмп, предаде АП.
Тръмп спечели щата Уисконсин с разлика от над 22 хил. гласа.
Щатската Избирателна комисия съобщи, че 34 от 72 окръга са завършили повторното преброяване, а останалите ще приключат в определения краен срок, който е вторник в 20:00 ч. местно време. До момента са преброени повторно над 2,1 млн. гласа от общо 3 млн.
В щата Мичиган започналото в понеделник повторно преброяване на гласовете бе прекратено, след съдебно решение.
Щатският апелативен съд прецени, че кандидатката на Зелените Джил Стайн, която поиска повторно преброяване в някои щати, не е пострадал кандидат съгласно законите на щата Мичиган, тъй като е получила едва около 1% от гласовете.
Така се наложи федералният съдия Марк Голдсмит да отмени свое предишно решение, което задейства преброяването.
Тръмп спечели Мичиган с преднина от около 10 700 гласа пред Клинтън.
Повторно броене вероятно ще има и в Пенсилвания. Причината са съмнения за хакерски атаки на изборните машини.
Никой обаче не очаква обрат и победа за Клинтън.


title: Николай Ненчев допусна, че е подслушван, откакто е министър

maintext:
Министърът на отбраната в оставка Николай Ненчев допусна, че е вероятно е бил подслушван, откакто е министър. Попитан от журналисти в Народното събрание, откога смята, че е бил подслушван, Ненчев заяви, че е твърде вероятно да е от самото начало, съобщи БТА.
Вчера Ненчев изпрати отворено писмо до главния прокурор Сотир Цацаров, в което пита дали са използвани Специални разузнавателни средства във връзка с досъдебното производство срещу него.
Николай Ненчев пита главния прокурор дали е подслушван
Важна информация от НАТО може да е стигнала до "трети страни"
Повод да се усъмни в това, че е подслушван са станали "някои обвинения" и "други сигнали".
„Питам до кого е достигала тази информация, кой разполага с нея и дали случайно не се злоупотребява, защото по този телефон комуникирам с всички колеги, информиран съм ежедневно, получавам сутрешни доклади с конфиденциална информация, която касае българската национална сигурност и сигурността на нашите съюзници. Питам дали тази информация се съхранява, дали е била обработвана и достига до хора, които имат същото ниво на достъп, каквото имам аз в рамките на НАТО", заяви Ненчев.
Николай Ненчев: Мафията ме атакува чрез главния прокурор (ОБЗОР)
Министърът в оставка заяви и че ремонтът на самолетите МиГ в Полша е препоръчан от новоизбрания президент ген. Румен Радев. Нито Цацаров, нито Радев коментира
На прокуратурата вярвам, друг е въпросът дали вярвам на главния прокурор, коментира Ненчев.


description: Климатичните промени на едно място носят потоп, а на друго - суша

title: За 20 години: 500% по-голям риск от наводнения по света

maintext:
Глобалното затопляне е реално и до допринася за климатичните промени по целия свят. Това е мнението на международен екип климатолози, изложено в цитиран от „Франс прес” и РИА Новости доклад.
В резултат от 1994 г. до сега рискът от наводнения, предизвикани от високи течения, се е повишил с 500%. Според учените, повишените в резултат на човешката дейност температури са увеличили двойно риска от горски пожари.
Като цяло именно жегите са най-ясното проявление на глобалното затопляне, като авторите на доклада са намерили такава връзка в конкретни случаи в Европа, Азия и Австралия.
Климатолозите са установили ефекта на пеперудата, който се прояви най-силно в Централна Европа и на Балканите, където през лятото на 2015 година господстваше необичайно силна жега заради нарушенията в посоката на ветровете от субтропиците.
В САЩ повишените температури, а също смяната на движението на ветровете и усилването на Ел Ниньо доведоха до там, че в някои дни на есента и пролетта дъждовете покриха до 29% от територията на страната.
Във Флорида проблемът се задълбочава и от това, че повишената температура на морета и топенето на ледовете на полюсите води до наводняване на крайбрежието в момент на необичайно силни приливи заради приближаването на Луната и Земята.
Показателите за глобално затопляне са най-тревожните досега
Само преди дни излезе филмът за климатичните промени „Преди потопа“ на Леонардо ди Каприо
В същото време в други региони като щатите Калифорния и Вашингтон валежите рязко намаляха и днес тези щати са застрашени от суша. Честотата на подобни суши през последните 20 години се увеличи няколко пъти заради разширяване на гнездата на циркулацията на ветровете в атмосферата и тяхното придвижване на север, което според учените пак е свързано с климатичните промени.
Климатичните промени повишиха морското равнище в тази точка от крайбрежието на Америка с 10 сантиметра, защото течението Гълфстрийм започна да се движи по-бавно и започна да пренася по-малко вода от обичайното.


description: В понеделник ще превали сняг

title: На Коледа ще е по-топло

maintext:
Днес над по-голямата част от страната ще е предимно слънчево.
По-значителни увеличения на облачността ще има над Източна България, където ще духа до умерен северен вятър. Максималните температури ще са между 2° и 7°.
Над планините ще е предимно слънчево. По-значителни временни увеличения на облачността ще има над масивите в Източна България, но без валежи. Ще духа умерен, по високите части и силен северен вятър. Максимална температура на височина 1200 метра около 1°, на 2000 метра – около минус 4°.
През нощта над по-голямата част от страната ще бъде предимно ясно и почти тихо. След полунощ от запад облачността ще започне да се увеличава, предимно средна и висока. Минималните температури ще са между минус 5 и 0°. През деня над цялата страна ще има значителна облачност, но ще се задържи почти без валежи. Вятърът ще е умерен от запад-северозапад, в Дунавската равнина временно ще се усилва. Максималните температури ще са предимно между 4° и 9°.
През следващите дни ще има променлива, по-често значителна облачност. В понеделник преди обяд на отделни места, главно в планинските райони, ще превалява слаб сняг. Вятърът от запад-северозапад временно ще отслабне, но във вторник отново ще се усили. Температурите ще се повишават и във вторник минималните, в по-голямата част от страната, ще са между минус 1° и 4°, а максималните - между 8° и 13°. В сряда ще е ветровито, ще нахлува студен въздух. Ще бъде със значителна облачност и на много места в страната ще превали, предимно сняг. В четвъртък вятърът ще се ориентира от север, по Черноморието – силен, застудяването ще продължи. Облачността ще се задържи значителна, на места, главно в източната половина от страната, ще има и слаби превалявания от сняг.


description: Има опасност за живота и безопасността на цивилните в града, съобщиха от Сирийския център за наблюдение правата на човека

title: "Ислямска държава" превзе по-голямата част от сирийския град Палмира (ВИДЕО)

maintext:
Бойци от "Ислямска държава" превзеха по-голямата част от Палмира, след като пробиха отбраната на сирийската армия и поеха контрола над стратегически възвишения около този древен град в Източна Сирия, предаде Ройтерс.
Сирийският център за наблюдение правата на човека (СЦНПЧ) съобщи, че има опасност за живота и безопасността на цивилните в града, тъй като много от тях подкрепят сирийското правителство.
Бунтовници и Сирийският център за наблюдение правата на човека заявиха, че с изключение на южните части, по-голямата част от града сега е в ръцете на ИД.
Когато историческо наследство изчезва пред очите на човечеството (СНИМКИ)
Палмира е символ на толерантност и съчетание на много култури, затова „Ислямска държава” толкова я мрази, смятат наблюдатели
През 2015 г. "Ислямска държава" опустоши древния град Палмира . Джихадистите унищожиха и много от древните храмове


title: За радостта, свободата и вярата: Историята на първия госпъл хор у нас

maintext:
Госпълът е музиката на радостта, свободата, надеждата и вярата. Посланието винаги е едно и също и идва от самото наименование. На английски gospel идва от думите „God spell” или „божия вест”.
Госпъл музиката е възникнала в САЩ и е позната като музиката на чернокожите, които са отведени там като роби още през XVIII и XIX век. По-късно стилът става изключително популярен и излиза извън църквите.
От нея произлизат стилове като джаз, блус, R’N’B и соул.
Първият госпъл хор у нас се появява преди четири години, като първоначално се състои само от осем души, но бързо се разраства до повече от 80.
Тяхната история вижте тук:


description: С огромна радост съобщавам, че на единайсетия ден усилията на повече от 800 души дадоха резултат. В 14 ч. хората от южната част на селото започват организирано да влизат по домовете си, каза шефът на пожарната

title: Започва завръщането в Хитрино

maintext:
Завръщането на жителите на Хитрино по домовете им започва.
На извънреден брифинг директорът на „Пожарна безопасност и защита на населението“ главен комисар Николай Николов обяви, че връщането започва в 14 ч.
„С огромна радост съобщавам, че на единайсетия ден усилията на повече от 800 души дадоха резултат. В 14 ч. хората от южната част на селото, високата, започват организирано да влизат по домовете си“, каза Николов.
„Собственикът ще влиза в дома си с представител на общината, с полицай и с пожарникар, който ще измерва показателите на атмосферния въздух за наличие на евентуално горивно вещество“, добави Николов.
Как хората от Хитрино ще се приберат по домовете си
Има изготвен план, в домовете ще влизат собственик, полицай и специалист от пожарната. Това ще стане след извеждането на последната цистерна от селото
„Според мен, според моите експерти, теоретично няма никаква опасност по къщите, въпреки това обаче, ние ще направим такава проверка, за да бъдат спокойни и уверени в своята безопасност жителите на селото“, уточни той.
По-рано днес в парламента вътрешният министър в оставка Румяна Бъчварова обяви, че блокадата на селото ще бъде вдигната частично днес следобед.
Преди това последната и най-опасна цистерна беше изведена от селото.
От екоинспекцията съобщиха, че показателите на въздухът са в норма, но анализът на почвата ще отнеме цял месец. Ако има проблем, няма да се обработва земята, каза шефът на РИОСВ в Шумен Евелина Стоянова.
Няма случаи на кражби и посегателства в Хитрино
Около 120 полицаи охраняват селото на денонощие
От електроснабдителното дружество добавиха, че ще са им нужни няколко часа, за да пуснат тока.
Вижте повече във видеото:
В предаването „Тази сутрин“ по bTV криминалният психолог Тодор Тодоров коментира, че връщането по домовете на хората от Хитрино ще е доста тежък момент. Ще имат нужда, особено тези, които са претърпели загуби и са станали свидетели на този ад, от сериозна психологична помощ и подкрепа и то за дълъг период от време. С това, което се случи, което са видели и преживели, човек не може да се справи за ден – два или седмица.
Симптоматиката на посттравматичното стресово разстройство може да се появи много месеци след инцидента, каза още гостът:


description: В понеделник именно реформаторите ще получат последния възможен мандат за съставяне на правителство в рамките на този парламент

title: РБ: В 11 ч. получаваме мандата, в 12

maintext:
Реформаторският блок, който ще получи третия проучвателен мандат за съставяне на правителство в рамките на този парламент, ще търси подкрепа от останалите партии едва след като връчването стане факт.
Според програмата на президента това трябва да се случи в понеделник преди обяд.
Реформаторският блок ще получи третия мандат
Днес БСП получи и веднага върна втория мандат за съставяне на кабинет
В същия ден трябва да се проведат разговорите с най-голямата политическа сила в сегашния парламент – ГЕРБ, за да се види дали има достатъчно мнозинство за създаване на ново правителство.
В противен случай реформаторите заявиха, че ще върнат мандата.
В 11 ч. получаваме мандата, в 12 ч. – консултации с ГЕРБ, ако те кажат, че няма смисъл, в 13 ч. го връщаме на президента Плевнелиев, коментира депутатът от Реформаторския блок Борислав Великов.
Възможно е цялата процедура да се развие в рамките на деня.
С нас не са водени разговори, дори няма такава заявка, може би искат първо да проведат сериозен разговор с ГЕРБ, коментира Красимир Каракачанов от Патриотичния фронт.
От страна на ГЕРБ имаше коментари в кулоарите на Народното събрание, че в групата им са скептични относно възможността да се създаде ново правителство в този парламент.